पाएं अपने शहर की ताज़ा ख़बरें और फ्री ई-पेपरडाउनलोड करें
किशनगंज में तेज रफ्तार ट्रक की चपेट में आने से एक महिला की मौत हो गई, जबकि 2 लोग बुरी तरह घायल हो गए। घायलों को हायर सेंटर रेफर कर दिया गया है। घटना कोचाधामन थाना क्षेत्र के शीतलनगर चौक के पास हुई। बुधवार दोपहर एक महिला के अपने बच्चे को लेकर भाई की बाइक पर बैठ बहादुरगंज से दोघरिया लौट रही थी, तभी यह घटना हुई। हादसा इतना भीषण था कि महिला की मौके पर ही मौत हो गई। मौके लोगों की भीड़ लग गई। स्थानीय लोगों ने घायलों को अस्पताल में भर्ती करवाया।
लॉकडाउन होने के बावजूद आक्रोशित लोगों ने NH जाम कर दिया और हंगामा करने लगे। गुस्साए लोग पुलिस से मुआवजे की मांग करने लगे। सड़क पर जाम लगे से करीब 2 घंटे तक आवागमन बाधित हो गया। सड़क पर भाड़ी वाहनों की लंबी कतार खड़ी हो गई। इधर, घटना की सूचना मिलते ही पुलिस मौके पर पहुंच गई और लोगों को समझा-बुझाकर शांत करवाया।
मृतका की पहचान दोघरिया निवासी हिना खातून के रूप में की गई। परिजनों का कहना है कि हिना अपने बच्चे के साथ घर लौट रही थी, तभी हादसा हुआ। स्थानीय लोगों ने पुलिस से मांग की है कि जल्द से जल्द पीड़ित परिवार को उचित मुआवजा प्रदान करे। थानेदार सुमन कुमार सिंह के अनुसार स्थानीय लोगों की मदद से ट्रक को जब्त कर चालक को गिरफ्तार कर लिया। पुलिस मामले में आगे की कार्रवाई कर रही है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn